**Slimane Nebchi**, taiteilijanimeltään **Slimane** (s. 13. lokakuuta 1989 Chelles, Ranska) on ranskalainen laulaja. Slimane voitti Ranskan *The Voice* -kilpailun viidennen tuotantokauden vuonna 2016. Slimane edustaa Ranskaa Eurovision laulukilpailussa 2024 kappaleella "Mon amour".

Varhaiselämä
------------

Slimane Nebchi syntyi 13. lokakuuta 1989 Chellesissä, Seine-et-Marnen departementissä Ranskassa. Slimane on algerialaista syntyperää ja hänen isovanhempansa ovat kotoisin Algerian Biskrasta ja Ghazaouetista. Slimane kävi lukiota *Lycée Jehan de Chellesin* lukiossa ja muutti myöhemmin Les Lilasin esikaupunkiin Pariisin lähettyville, jossa hän aloitti työelämän.

Ura
---

Slimane alkoi jakamaan musiikkiaan netissä ja hän sävelsi myös omia kappaleitaan. Nämä olivat nimeltään "Toi et moi", "Je n'y suis pour rien", "Salem" sekä "Amour Impossible", jonka hän lauloi duettona Princesse Sofyan kanssa. Slimane osallistui moniin eri kilpailuihin ennen *The Voice* -kilpailuun osallistumistaan. Vuonna 2009 hän osallistui *Nouvelle Star* -kilpailuun (Ranskan versio Idols -kilpailusta), vuonna 2011 *X-Factoriin* sekä vuonna 2012 *Encore une chance* ja *Je veux signer chez AZ* -musiikkikilpailuihin. Vuonna 2012 Slimane esiintyi *Star Music Beach Tour* -kiertueella yhdessä Richard Crossin kanssa.

Vuonna 2015 Slimane näytteli sivuroolia Didier Barbelivienin *Marie-Antoinette et le Chevalier de Maison-Rouge* -nimisessä ranskalaisessa musikaalissa, joka julkaistiin vuonna 2017.

Vuonna 2016 26-vuotias Slimane koe-esiintyi *The Voice: la plus belle voix* -laulukilpailun 5. tuotantokaudella. Koe-esiintymisessään hän esitti Vitaan kappaleen "À fleur de toi". Kaikki neljä tuomaria käänsivät tuolinsa, mikä merkitsee kilpailussa sitä, että he haluavat esiintyjän etenevän seuraavaan vaiheeseen osana omaa joukkuettaan. Slimane päätti valita valmentajakseen Florent Pagnyn. 14. toukokuuta 2016 Slimane voitti kilpailun kerättyään 33% yleisöäänistä päihittäen näin toiseksi tulleen MB14:n.

Diskografia
-----------

### Albumit

* *À bout de rêves* (2016)
* *Solune* (2018)
* *VersuS* (2019)
* *Chroniques d'un cupidon* (2022)

Lähteet
-------

* Slimane will represent France at Eurovision 2024 *eurovision.tv*. Viitattu 8.11.2023.

### Viitteet

1. ↑  Adams, William Lee: Slimane will sing for France at Eurovision 2024  8.11.2023. wiwibloggs.com. Viitattu 27.11.2023. (englanniksi)
2. ↑  Farren, Neil: 🇫🇷 France: Slimane to Eurovision 2024  8.11.2023. eurovoix.com. Viitattu 29.11.2023. (englanniksi)
3. ↑  Jiandani, Sanjay (Sergio): France: Slimane will fly to Malmö with ‘Mon Amour’!  8.11.2023. esctoday.com. Viitattu 29.11.2023. (englanniksi)
4. ↑  H. Maacha: Le chanteur d'origine algérienne Slimane interdit d’entrer au Maroc  16.4.2021. observalgerie.com. Viitattu 29.11.2023. (ranskaksi)
5. ↑  Slimane (The Voice 5): Il avait déjà tenté Nouvelle Star, X Factor  8.2.2016. public.fr. Viitattu 29.11.2023. (ranskaksi)
6. ↑  Jouin-Claude, Allyson: Slimane (The Voice) : cet habitué de la télé a ému Twitter  7.2.2016. tvmag.lefigaro.fr. Viitattu 29.11.2023. (ranskaksi)
7. ↑


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa

 |
|  |
| Taiteenala | 
* MusicBrainz

 |
|  |
| Muut | 
* IdRef

 |

 |